<p>Pentru ca tot a iesit din garantie, acest model de laptop a inceput sa cada pe capete.De ce? In mare parte din cauza faptului ca racirea este mult subdimensionata pe relatia procesor - nordbridge, iar pipe-ul ce conduce temperatura spre radiatorul de racire de la ventilator in 40% din cazurile intalnite de noi, se intrerupe.<br />O alta cauza majora a defectarii acestui laptop este insasi constructia lui cu chipul MCP67MV-A2 de la Nvidia, care ca si caracteristici este un chip foarte bun si rapid dar are multe incoveniente. In primul rand faptul ca este un chip BGA multifunctional, ce preia rolul si de sudbridge si de nordbridge, iar in cazurile placilor de Acer Aspire 5520 -5570  fara G la coada (adica acelora ce nu au placa video separata pe slot MXM )si ca chip grafic.<br />Avand asa multe pretentii de la el, cu o racire subdimensionata, se incinge foarte rau, dar temperatura reala a chipului   nu o gasim neaparat in senzorul de temperatura ce se poate monitoriza cu un soft de monitorizare, ci SUB pastila integratului intre chip si placa de baza.<br />Ce face el in astfel de conditii?</p><p>In timp, se deformeaza dinspre interior spre margini ( atat el cat si placa de baza pe care este lipit ) si se dezlipeste sau se rup paduri intre placa si chip.<br />In ordine cronologica am intalnit urmatoarele defecte :<br />1. Pentru ca, logic, primele "bilute" care se dezlipesc, se sfarama sau isi pierd din calitatile constructive de material, sunt cele de pe margine, la o deformare din interior spre exterior, incep sa apar defectele de genul NU VEDE DVD-RW sau USB-URI .<br />Acesta este primul semn ca laptopul dvs. incepe sa cedeze. Nu incercati cu un alt dvd-rw. Problema nu este a lui ci a chipului de pe placa de baza. Am intalnit cazuri in care nu functiona corect sau nu vedea hardul, tot din acelasi motiv desi pinii de conectare pentru hard pe chip sunt deja in al 2-lea rand de bilute.<br />2. Cel mai grav defect,  pentru faptul ca laptopul nu mai poate fi folosit deloc, este acela ca nu mai vede procesorul. Si atunci laptopul intra intr-un LOOP-REBOOT. In termeni mai putini tehnici, laptopul se aprinde pentru cateva secunde si se stinge. Si iar se aprinde pentru a cauta procesorul si  iar se stinge . In acest defect nu mai poate fi oprit de la butonul de power ci numai daca il lasam fara alimentare complet, inclusiv scotand bateria. Acesta este cel mai des defect intalnit in service laptop, care din fericire este reparabil daca ai "sculele adecvate" pentru inlocuirea chipului.<br />3. Am intalnit cazuri in care laptopul porneste dar nu afiseaza. Aici pot fi doua motive ce tin de placa de baza. Primul ar fi ca placa video este defecta, in cazul in care laptopul este construit cu placa video pe conector MXM II.Simplu de constatat, inlocuind placa video cu o alta identica sau perfect compatibila. Compatibilitatile le puteti gasi aici : <a href="http://www.mxm-upgrade.com/">http://www.mxm-upgrade.com</a>.<br />Dar ce ne facem daca laptopul nu este construit cu placa video sau dupa inlocuirea placii video laptopul tot nu vrea sa afiseze? Ne gandim cine face relatia pe adresele de Pciex intre video si nordbridge. Si ne reintoarcem tot la MCP67MV-A2 si dam vina pe el pentru ca este defect sau dezlipit pe pinii de comunicare Pciex.<br />Rezolvarea? Service-urile autorizate ACER ar spune ca e simpla, inlocuirea placii de baza ce costa 260E +TVA.<br />Altii folosesc metode neortodoxe ce le-au vazut pe youtube cu suflante de aer cald, lumanari, becuri cu wolfram etc., pentru a incinge chipul, sperand intr-o relipire magica. <strong>Absolut gresit si nerecomandat !!!</strong></p><p>Adresati-va unui service ce este dotat cu aparatura speciala pentru dezlipirea cipului, testarea planeitatii placii si a chipului si-sau inlocuirea acestuia cu unul nou, respectand parametrii curbelor de temperatura date de fabricantul aliajului de lipire (temperaturile de lichefiere pentru lipire uniforma a aliajului RoHS din care sunt facute bilutele de conectare).</p>