<h4>            BIOS ME Region</h4><p>                    O problema destul de des intalnita in service o reprezinta erorile de BIOS ME  Region   sau a Altor zone din <em><strong>BIOS</strong></em> ( <i><b>B</b>asic <b>I</b>nput/<b>O</b>utput <b>S</b>ystem)</i>. Un laptop cu BIOS-ul corupt sau afectat in diverse moduri poate genera o multime de simptome aparent fara legatura (nu porneste, nu afiseza, etc.), iar in majoritatea cazurilor laptopul este suficient de nefunctional incat procedura normala de update/rescriere de BIOS sa nu poata fi aplicata. Rezolvarea consta in rescrierea fizica a BIOS-ului , iar pentru aceasta este necesar fisierul cu imaginea BIOS (dump) care poate fi gasit teoretic pe site-ul producatorului laptopului respectiv.</p><p>           <a href="http://reparatii-laptopuri.ro/preturi-servicii-reparatii/reparatii-laptop-minore/"><img class=" size-medium wp-image-502 alignright" src="http://reparatii-laptopuri.ro/wp-content/uploads/2016/02/DSC_09801-300x199.jpg" alt="DSC_0980" width="300" height="199" /></a>           Teoretic, deoarece in ultimii ani producatorii fie nu mai ofera BIOS-ul pe site, fie ofera versiuni incomplete, utilizabile doar pentru update, nu pentru o rescriere totala. O alta solutie ar fi un BIOS citit dintr-un alt laptop identic functional, insa si in acest caz pot aparea probleme din cauza nepotrivirii unor informatii din BIOS-ul "donator" cu cele din PCH-ul placii defecte. Despre acest caz vom vorbi mai jos.</p><h4 style="text-align: center;">Repararea sau stergerea zonei Me din BIOS</h4><p>               Probabil multa lume nu a auzit de problemele date de zona Intel Management Engine (ME) din BIOS. Doar platformele <strong>Intel Core i</strong> incepand cu generatia a 2-a pana in prezent sufera de aceasta problema, neintalnita pe sisteme cu configuratii AMD.</p><p><strong>             Cum functioneaza zona ME cu PCH-ul?</strong><a href="http://reparatii-laptopuri.ro/wp-content/uploads/2016/02/ME-region.jpg"><img class="alignright size-medium wp-image-498" src="http://reparatii-laptopuri.ro/wp-content/uploads/2016/02/ME-region-300x190.jpg" alt="ME region" width="300" height="190" /></a></p><p>              La prima pornire cu un Clean ME (un ME "gol") o serie de informatii din PCH sunt copiate in BIOS, generand o zona ME unica acelui laptop. Din acel moment, BIOS-ul este asociat acelui PCH. Astfel, cand acest BIOS este copiat intr-un alt laptop, fie el si identic, datele din BIOS ME  Region    nu se vor potrivi cu cele din PCH. Evident, acelasi lucru se intampla in cazul inlocuirii PCH-ului, zona ME nu este corupta ci este pur si simplu asociata vechiului PCH.<br />Bineinteles zona ME poate fi si corupta in urma unui update de BIOS nereusit sau a altor defectiuni.<br />Solutia este editarea si recrearea zonei ME pentru placa respectiva, sau crearea unui Clean ME care sa nu contina nici un fel de informatii fie ele din ME-ul vechi, fie din PCH-ul vechi. In felul acesta la prima pornire BIOS-ul isi va genera un nou ME.</p><p>                 <strong> Simptome posibile generate de probleme de BIOS ME Region:</strong></p><p>           -laptopul porneste, nu e complet mort<br />           -coolerul se roteste la turatie maxima si devine cooler zgomotos desi temperaturile sunt in limite sau dupa inlocuirea PCH-ului<br />            -sistemul are o performanta vizibil incetinita fata de normal (lucreza cu procesorul in 800MHz)<br />            -laptopul se inchide singur la intervale regulate (1 min, 30min etc) indiferent de temperaturi<br />            -laptopul se restarteaza, se blocheaza, da ecrane albastre aparent fara nici un motiv</p><p>            Exista mai multe metode de rebuild bios sau rebuild ME Region pe care le voi discuta intr-un alt post. Toate aceste probleme pot fi cercetate si rezolvate de catre electronistii de la www.reparatii-laptopuri.ro pe care ii gasiti <a href="http://reparatii-laptopuri.ro/contact/">AICI</a>. Pentru ce-i interesati de discutii pe aceasta tema ii astept pe facebook https://www.facebook.com/reparatii.laptopuri.5</p><p>&nbsp;</p><p>Multumiri pentru ajutor prietenilor  de la mcs.com.bd</p>